CELEX: 31972R2840
Language: el
Date: 1972-12-19 00:00:00
Title: Κανονισμός (ΕΟΚ) αριθ. 2840/72 του Συμβουλίου της 19ης Δεκεμβρίου 1972 περί συνάψεως συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας και περί θεσπίσεως διατάξεων για την εφαρμογή της, καθώς και περί συνάψεως της πρόσθετης συμφωνίας «περί ισχύος στο Πριγκιπάτο του Λιχτενστάιν της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας της 22ας Ιουλίου 1972»

Avis juridique important

|

31972R2840

Κανονισμός (ΕΟΚ) αριθ. 2840/72 του Συμβουλίου της 19ης Δεκεμβρίου 1972 περί συνάψεως συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας και περί θεσπίσεως διατάξεων για την εφαρμογή της, καθώς και περί συνάψεως της πρόσθετης συμφωνίας «περί ισχύος στο Πριγκιπάτο του Λιχτενστάιν της συμφωνίας μεταξύ της Ευρωπαϊκής Οικονομικής Κοινότητας και της Ελβετικής Συνομοσπονδίας της 22ας Ιουλίου 1972»  

Επίσημη Εφημερίδα αριθ. L 300 της 31/12/1972 σ. 0188 - 0188 Φινλανδική ειδική έκδοση: Κεφάλαιο 2 τόμος 1 σ. 0040  Δανική ειδική έκδοση: Σειρά I Κεφάλαιο 1972(31.12)L300 σ. 0190  Σουηδική ειδική έκδοση: Κεφάλαιο 2 τόμος 1 σ. 0040  Αγγλική ειδική έκδοση: Σειρά I Κεφάλαιο 1972(31.12)L300 σ. 0190  Ελληνική ειδική έκδοση: Κεφάλαιο 11 τόμος 3 σ. 0190  Ισπανική ειδική έκδοση: Κεφάλαιο 11 τόμος 2 σ. 0190  Πορτογαλική ειδική έκδοση : Κεφάλαιο 11 τόμος 2 σ. 0190 

ΚΑΝΟΝΙΣΜΟΣ (ΕΟΚ) αριθ. 2840/72 ΤΟΥ ΣΥΜΒΟΥΛΙΟΥ της 19ης Δεκεμβρίου 1972 περί συνάψεως συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας "περί θεσπίσεως διατάξεων για την εφαρμογή της" και περί συνάψεως της  πρόσθετης συμφωνίας "περί ισχύος στο Πριγκιπάτο του Λιχτενστάϊν της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας της 22ας Ιουλίου 1972"ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη σύσταση της Επιτροπής,  Εκτιμώντας:  ότι είναι σκόπιμο να συναφθεί η συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας και να εγκριθούν οι δηλώσεις που προσαρτώνται στην τελική πράξη, καθώς και η πρόσθετος συμφωνία περί ισχύος στο Πριγκιπάτο του  Λιχτενστάϊν της ανωτέρω συμφωνίας, οι οποίες υπεγράφησαν στις Βρυξέλλες την 22α Ιουλίου 1972- ότι επειδή η συμφωνία με την Ελβετική Συνομοσπονδία προβλέπει τη σύσταση Μικτής Επιτροπής, είναι σκόπιμο να ορισθούν οι εκπρόσωποι της Κοινότητος στην επιτροπή αυτή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Συνάπτονται, εγκρίνονται και επικυρώνονται εξ ονόματος της Κοινότητος η συμφωνία μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας, τα παραρτήματα και πρωτόκολλα, καθώς και οι δηλώσεις που προσαρτώνται στην τελική  πράξη, επίσης δε και η πρόσθετη συμφωνία περί ισχύος στο Πριγκιπάτο του Λιχτενστάϊν της συμφωνίας μεταξύ της Ευρωπαϊκής Οικονομικής Κοινότητος και της Ελβετικής Συνομοσπονδίας της 22ας Ιουλίου 1972.  Τα κείμενα των πράξεων που αναφέρονται στο πρώτο εδάφιο προσαρτώνται στον παρόντα κανονισμό.   Άρθρο 2  Ο πρόεδρος του Συμβουλίου των Ευρωπαϊκών Κοινοτήτων, κοινοποιεί κατ' εφαρμογή αντίστοιχα, του άρθρου 36 της συμφωνίας μετά της Ελβετικής Συνομοσπονδίας και του άρθρου 3 της πρόσθετης συμφωνίας, την περάτωση ως προς την Κοινότητα των αναγκαίων  διαδικασιών για την έναρξη ισχύος της.   Άρθρο 3  Στη Μικτή Επιτροπή του άρθρου 29 της συμφωνίας με την Ελβετική Συνομοσπονδία, η Κοινότης εκπροσωπείται από την Επιτροπή που επικουρείται από τους αντιπροσώπους των Κρατών μελών.   Άρθρο 4  Ο παρών κανονισμός αρχίζει να ισχύει την 20ή Δεκεμβρίου 1972.  Ο παρών κανονισμός είναι δεσμευτικός ως προς όλα του τα μέρη και ισχύει άμεσα σε κάθε Κράτος μέλος.  Έγινε στις Βρυξέλλες, στις 19 Δεκεμβρίου 1972.  Για το Συμβούλιο Ο πρόεδρος T. WESTERTERP